title: Ecografía
text: A ecografía ye un procedimiento de diagnostico emplegau en os hespitals y clinicas que emplega l'ultrasón pa creyar imachens bidimensionals u tridimensionals. Un chicot traste muit semellant a un microfono clamau transductor emite ondas d'ultrasons. Istas ondas sonoras d'alta freqüencia se transmiten enta l'aria d'o cuerpo baixo estudio, y se recibe lo suyo eco. O transductor ye lo responsable de ninviar chicotz pulsos d'ondas acusticas d'alta freqüencia, inaudibles per o sentiu humán as qualas van enta l'interior d'o cuerpo. Istas rebotarán sobre organos, teixius u fluidos y l'aparato rechistrará os cambios minimos d'o soniu. Un ordinador convierte iste eco en una imachen que amaneix en a pantalla. Iste proceso ocurre gracias a lo clamau efecto piezoelectrico.
  
  En comparanza con atras modalidatz d'imachens medicas, a ecografía tien quantas avantallas. Proporciona imachens en tiempo real, ye portatil y, per tanto, se puede levar chunto a lo leito. Tien un costo substancialment mas baixo que atras estrategias d'imachens y no fa servir radiación ionizant nociva. Os inconvenients incluyen quantas buegas en o suyo campo de visión, a necesidat de cooperación d'o pacient, a dependencia d'o fisico d'o pacient, a dificultat pa obtener imachens d'estructuras enfoscadas per uesos, aire u gases, y la necesidat d'un operador qualificau, per un regular con capacitación profesional. A resultas d'istos inconvenients, as implementacions novedosas d'ecografía portatils son ganando popularidat. Istos dispositivos en miniatura monitorian de contino os sinyals vitals y alertan debant de l'aparición de sinyals tempranos d'anormalidat.
  
  Referencias 
  
  Radiolochía